
Premier Evelyn Wever-Croes: 


PA GABINETE WEVER-CROES INTEGRIDAD 


TA PRIORIDAD: 


Y Banco Central tambe ta hunga un papel importante pa 
yuda combati corupcion 


Integridad pa Gabinete Wever-Croes ta prioridad den 
gobernacion. Desde tempran den gobernacion aki, a cuminsa 
traha riba e tema aki cu pa hopi aña no a haya atencion. Un 
caminda, segun Prome Minister Evelyn Wever-Croes, largo y 
nada facil pero sinembargo Gabinete Wever-Croes ta logrando 
metanan pa combati corupcion. Den esaki, Banco Central, 
siendo un partner di Gobierno den e lucha contra corupcion, 
tambe ta hunga un rol hopi importante. Desde 2018, Banco 
Central a cuminsa haci encuestanan di corupcion cu ta yuda 
Gobierno den combatimento di e iregularidadnan aki. 


E encuestanan di 2018 a mustra cu residentenan tabata di 
opinion cu e problema di corupcion ta hopi comun y cu e ta 
creciente. Importante pa señala ta cu residentenan tawata cla 
pa lucha contra corupcion. E encuesta a mustra cu politiconan 
ta wordo mira como esunnan mas corupto y cu Gobierno no a 
haci suficiente ainda pa combati corupcion. 


Banco Central recientemente a haci un encuesta pa 2019 
tambe. E resultadonan tabata mas o menos mesun cos, cu 
un punto importante di diferencia: esnan encuesta no conoce 
hopi hende cu a yega di paga soborno, of si tawata tin soborno 
mes, e grado di soborno ta menos cu den otor paisnan. 


Den e ultimo encuesta a bin padilanti cu ciudadanonan kier pa 
bin cu reglanan pa minister y parlamentarionan, esaki tambe 
ta algo cu Gobierno ta trahando riba dje. Bon cu a resalta ta cu 
ciudadanonan ta realisa cu nan tambe por haci un diferencia 
door di NO participa na sobrono y raporta esaki na instancianan 
official. 


“Mi ta poco decepciona pasobra mi a pensa cu talves hendenan 
por a cuminsa mira mas diferencia, pero mi mester realisa cu 
e lucha contra corpucion nos no ta logra den apenas 3 aña. 


Manera mi a bisa, pa e clairdad y luz di integridad vence, ainda 
tin mas scuridad pa destapa y lo tuma un tempo, pero nos ta 
sacando tur e scuridad di corupcion si pa combati corupcion. 
Nos a cuminsa cu ne si y p'esey e encuestanan di Banco 
Central aña pasa y e aña aki ta un bon herment pa nos midi 
unda nos ta bayendo. Pa mi e transparencia ta importante y e 
hecho cu tur ta papia di dje, ta investiga, ta opina. E ta dunami 
speransa. 


Desde prome dia den gobernacion nos ta topa cu cosnan 
straño y nos ta actua mesora riba nan. Nos ta stop cos straño, 
haci investigacionnan nos mes y of via Ministerio Publico. Mi 
ta considera nos programa ambicioso di integridad manera 
un faro, un lighthouse. Un faro cu ta un luz cu ta avisa bo, 
duna bo un sefial ora cosnan ta bay malo, pa preveni cu bo 
ta haya bo den problema. Esey nos programa di integridad 
ta den esencia: pa preveni hendenan cay den tentacion. Y si 
nan cay den tentacion, e luz ta bolbe pa luza tur e scuridad di 
corupcion. 


Di aki mi ta pidi tur ciudadano di nos pais: no envolve bo 
den nada cu tin di haber cu corupcion. Cuanto afia caba nos 
ta scucha di corupcion cu tereno? Tin investigacion riba tur 
e ministernan di e cartera ey, desde sigur ultimo 15 afia. Ex 
minister Otmar Oduber, caso Flamingo, ex minister Benny 
Sevinger, caso Avestrus y hasta Minister Marisol Lopez- 
Tromp tempo e tabata Minister pa MEP, door di WODC. Mi kier 
segura tur hende, nos ta investiga tur e cosnan cu no ta bon y 
nos autoridadnan ta baha cu man duro den e casonan aki. Si 
bo aplica pa un vergunning, of un tereno, NO paga placa bou 
mesa, pasobra bo ta mes culpable cu e funcionario cu ta pidi 
bo e placa. Denuncia actonan coruptivo mesora. Hunto nos lo 
logra combati corupcion", Prome Minister a enfatisa. 

Premier Evelyn Wever-Croes: 


PA GABINETE WEVER-CROES INTEGRIDAD 
TA PRIORIDAD: 


“Cu bon maneho y e programa ambicioso di integridad lo 
trece confiansa bek di nos pueblo den e Gobierno” 








Desde inicio di gobernacion di Gabinete Wever-Croes, 
integridad ta un area di hopi importancia pa e Gobierno 
encabesa pa Prome Minister Evelyn Wever-Croes. Desde 
e prome dia di gobernacion na final di 2017, Gobierno ta 
bringando forsanan di corupcion tanto den gobierno como den 
comerciantenan cu ta кеге cu nan ta dofio di Aruba. 


Gabinete Wever-Croes a stipula un programa ambicioso di 
integridad, cuminsando cerca Gobierno mes, den aparato 
gubernamental y den companianan estatal. E meta di e 
programa aki ta pa trece confiansa bek di nos pueblo den e 
Gobierno. 


Prome Minister a remarca cu apesar di no a logra ainda, el a 
cuminsa si y trabounan pa logra esaki ta continua. Esaki sigur 
ta un paso hopi importante pa yega na e resultado cu e ta 
desea pronto den combatimento di corupcion. 


"Mescos cu den tur cos malo den bida, e luz mester lucha 
fuerte contra e scuridad. Y lo tarda un tempo ainda prome cu 
tur e scuridad di afianan anterior wordo destapa cu e luz. Nos 
a cuminsa y p'esey tin asina tanto movecion, nerviosismo y 
investigacion. Nos no ta ainda caminda cu nos mester ta, pero 
nos a cuminsa y nos ta riba e bon caminda", Prome Minister a 
duna di conoce. 


Bureau Integriteit Aruba (BIA): e seleccion pa director di 
e Bureau aki lo keda finalisa e luna cu ta bin. Tabata un 
procedura hopi intenso cu a tuma hopi tempo. E departamento 
aki ta bay ta completamente for di Gobierno y den mannan 
independiente. Prome Minister a duna di conoce cu e no sa 
ken e candidato ta y lo e haya sa ora e procedura ta finalisa. 
Una bes cu e director ta apunta, e trabounan lo cuminsa. E ley 
di BIA ta den proceso. 


Comision Corporate Governance tambe a cuminsa cu nan 
trabou y ta hopi activo awor cu e Wever-Croes-Norm. E ley di 
Corporate Governance tambe ta den proceso. 


Den luna di september Parlamento lo finalisa e Ley di 
Ombudsman. Nan a wanta e tratamento pa algun conseho 
adicional. Asina cu nan keda cla, e oficina di Ombudsman lo 
wordo instala. Un kwartiermaker ta bezig caba di basta tempo. 
E Ombudsman lo ta e defensor di pueblo y pueblo por yega 
eynan cu kehonan cu no por bay hues of otro instancia cu n'e. 


Luna di september tambe Parlamento lo trata e Ley di 
Financiamento di Partidonan Politico. E ley aki ta hopi hopi 
importante. Nos por a mira eleccionnan anterior cu un partido 
tabata tin hopi fondo na su disposicion, hasta pa organisa 
carnival y lighting parade. Nos a mira tambe cu un sponsor di 
ex prome minister Mike Eman, Roberto Rincon, despues di a 
haci donacion cuantioso na sr. Eman, a haya tereno y cantidad 
di vergunning, sin mester a pasa screening. Ta incomprendibel, 
Prome Minister a expresa, cu nos instancianan bancario por a 
keda sin meld e transaccionnan aki. 

Una bes e ley aki pasa Parlamento, no ta posibel mas pa 
partido politico ni politico ricibi donacion grandi. Te na Afl 
3.000 por, riba Afl. 3.000 mester publica ta di ken e donacion 
ta bin. Y donacion riba Afl 25.000 ta prohibi. Esey kiermen cu e 
donacion di Roberto Rincon na ex minister president di Aruba 
di $ 50.000, no ta posibel mas. Pa nos di Partido MEP nada 
ta cambia. MEP ta keda depende di contribucion di pueblo, na 
koffiemorgen, BBQ, rifa y bingo. Pero cu e ley aki, porfin ta bin 
un level playing field den politica na Aruba. 


Tambe nos ta trahando hunto cu sr. Hessels di Stichting 
Deugdelijk Bestuur Aruba riba e National Integrity Scan, un 
investigacion di integridad riba nivel nacional. 


Banco Central, cu segun Prome Minister, e ta considera un 
partner di Gobierno den e lucha contra corupcion, a cuminsa 
desde 2018 cu encuestanan di corupcion. Un encuesta no 
ta mes intenso cu e scan cu ta bay haci cu sr, Hessels y e 
expertonan. Pero e encuestanan ta yuda Gobierno si. E 
encuestanan di 2018 y 2019 a mustra cu residentenan tabata 
di opinion cu e problema di corupcion ta hopi comun y cu e ta 
creciente. 


"Pa Gabinete Wever-Croes, integridad ta un prioridad. Y cu e 
maneho y e programa ambicioso di integridad di nos Gobierno, 
nos lo trece confiansa bek di nos pueblo den e Gobierno", 
Prome Minister a finanlisa bisando. 








XIOMAR 

Screening rigoroso 





Den e dianan aki a crea e impresion cu tur politico of Ministernan 
di Gabinete Wever-Croes ta corupto. Esaki ta eroneo y ta atacha 
e integridad di Gobierno y Pais Aruba sin tin mester, creando 
desconfiansa no solamente local pero tambe internacional. 
Como mandatario encarga cu finansa, Minister Maduro ta di 
opinion cu tipo di expresionnan asina ta atacha e credibilidad 
financiero di nos Pais sin tin mester y pesey e mandatario a 
opta pa duna un reaccion riba e sugerencia eroneo aki treci 
dilanti den e debate publico den e ultimo dianan na Aruba. 


Si tin motibo ya caba ta screen un Minister mas biaha 
A wordo sugeri pa no solamente haci screening promer cu bira 
Minister, sino tambe tur afia. E ultimo aki, na opinion di Minister 





a pa esun cu tin hopi riba su kerfstok 


Maduro, no mester ta un problema. Si ta pa e mandatario, lo 
por screen tur luna mes sin problema. Ademas si tin motibo pa 
esaki, Minister President por laga screen un Minister anytime 
cu e ta haya cu esaki mester pasa. Pues ya caba ta screen un 
Minister mas biaha si tin motibo pa esaki. 


Tur Minister ta pasa e mesun screening 

Pa locual ta e screening cu a tuma lugar di tur Minister cu ta 
forma parti di Gabinete Wever-Croes, ta bon pa splica cu TUR 
Minister a pasa den e MESUN screening. Pues no tabata tin 
un Minister cu a pasa un screening mas rigoroso cu otro. Claro 
e ta depende na e actividadnan di cada Minister, con profundo 
e screening ta bay. Si bo no tin mucho cos riba bo 'kerfstok,' e 
screening no tin motibo pa ta mas rigoroso cu di otro. 


Den crisis mas cu nunca mester asumi responsabilidad 
Minister Xiomara Maduro ta lamenta cu ta crea e impresion 
den debate publico cu tur politico ta corupto, pasobra esaki no 
ta berdad. Tin politico cu ta asumi nan responsabilidad pa haci 
nan trabou na serio y no ta perde tempo ta haci wega, sigur no 
memey di un pandemia cu ta trece cune un crisis di salubridad 
y di likidez. E mandatario ta haya hopi lamentabel cu ta desvia 
atencion di full un Pueblo riba spirito cu no ta existi, siendo 
cu tin issues grandi cu si ta touch tur hende bibo riba e Pais 
aki. Den e crisis aki mas cu nunca, nos tur tin cu asumi nos 
responsabilidad y no sinta perde tempo valioso na weganan 
politico cu no ta yuda nos Pais progresa. Aruba tin retonan 
mas grandi pa atende cune y hacimento di wega politico ta 
crea desconfiansa y ta afecta Aruba su credibilidad financiero 
sin cu tin mester. 

Den conferencia di prensa: 


MINISTER DI FINANSA A SPLICA RIBA E 
PAGONAN HACI NA AZV 





7 











E siman tras di lomba a habri cu preocupacion y critica di 
dunadornan di cuido riba e hecho cu nan no a ricibi pago di 
AZV. Un di e ponencianan treci dilanti tabata cu pa Gobierno 
salubridad no tin prioridad y cu pa e motibo aki no a cumpli 
cu AZV. E ponencia aki no ta cuadra cu berdad. Gobierno a 
cumpli cabalmente cu tur pago na AZV y Minister di Finansa 
Maduro den conferencia di prensa a presenta e prueba di esaki 
na unda hasta por lesa e fecha riba cual e pagonan di prima di 
AZV, BAZV y Landsbijdrage a keda efectua na AZV. 


A ricibi menos ma a manda mas 

E mandatario a splica cu AZV a ricibi 64 miyon menos cu aña 
pasa debi na e crisis di likidez cu COVID19 tin nos Pais aden, 
cu ta pone cu nos economia a genera menos na prima di AZV 
y BAZV. Minister Xiomara Maduro a enfatisa cu ta importante 
pa tur hende sa cu Gobierno no a keda cu ningun placa di 
AZV den caha. Tur locual a keda colecta via DIMP na prima 
di AZV y BAZV, a keda manda pa e organo di eheccion AZV. 
Banda di esaki Gobierno a percura pa den luna di juni, juli 


y augustus pasa mas placa pa AZV, pa asina no keda cu e 
acostumbrado saldo habri y pa asina na fin di augustus por 
tabata tin e balansa di pago na AZV na cero. A haci tur esaki 
pasobra salubridad tambe tin prioridad den e pagonan haci 
door di Gobierno. Minister Maduro a splica cu AZV a ricibi 
tambe 20 miyon extra di e fondonan cu Aruba a haya di fianza 
di Hulanda. Na inicio di e crisis Gobierno a presupuesta un 
suma mas halto pa AZV ya cu COVID19 ta trece cune un crisis 
di salubridad, pero e fondonan extra aki mester bin di fianzanan 
local of den exterior, pa cual Gobierno ta trahando pa realisa. 


COVID19 ta afecta tur hende 

Minister Maduro a recorda cu COVID19 ta afecta tur hende. 
Nos mester tene na cuenta cu e crisis di likidez cu COVID19 ta 
trece cune no ta spaar ningun hende. Nos cuido medico y nos 
dunandornan di cuido lamentablemente tambe ta bay wordo 
afecta, ya cu no tin likidez suficiente pa por cubri tur gasto cu 
normalmente tin y esnan cu ta bin acerca. Pues mester bay 
tuma decisionnan cu ta dificil pa tur hende pa asina por keda 
cu e nivel di e cuido necesario y desea. Ta di compronde cu 
ningun hende kier wordo afecta, ma e realidad ta uno otro. 


Firma no ta garantia pa kita dolor di cabes 

Na final Minister Xiomara Maduro a duna su opinion tambe 
riba e peticion di e grupo di dunadornan di cuido pa Gobierno 
firma pa caba cu Hulanda pa Aruba por haya placa presta. 
E mandatario a splica cu e ta compronde nan preocupacion 
y ta pidi espacio y comprension pa e dialogo cu ainda tin 
cu Hulanda riba esaki, ya cu firma no ta bay brinda ningun 
garantia cu Aruba lo haya tur e placa necesario pa cubri tur 
gasto y kita tur dolor di cabes. Minister Maduro a recorda tur 
hende cu ya caba Hulanda a pone condicion na fianza pa AZV 
corta gasto tur luna cu 5 miyon florin y ta premira cu Hulanda 
lo bin cu mas exigencia pa corta gasto den salubridad locual lo 
bay sigui afecta e cuido na nos Pais. 





Informacion di Gobierno transparente! 

GOBIERNO A CUMPLI CU TUR PAGO NA 
3 DI SEPTEMBER 2020 


Month via DIMP Transfer 
balans per DEC.31.19 


betaaldatum 








13, 30, 31 januari 
5, 14, 20, 25 februari 
20, 26 maart 
20, 28 april 








16,576,957. 
646, 





7, 14, 20, 27 mei 





1,446,978.72 3, 10, 16, 19, 24 juni 
Jul-20 978 1,550,528.13 2, 8, 16, 20, 21 juli 
Aug-20 11,100,528.13 Haiz) 5, 12, 21, 26, 27 augustus 
Sep-20 
Oct-20 
Nov-20 
Dec-20 

Continuacion Minister di Finansa a splica.... 








GOBIERNO A CUMPLI CU TUR PAGO NA AZV 
3 DI SEPTEMBER 2020 





Maand Planning Betaalbaar erraki Balans code pmt date 

Jan-20 E z 

Feb-20 E E 

Mar-20 E = 

Aor-20 420000000 420000000 4,200,000,00 - PR20405497 15 april 
May:20 100000000 100000000 100000000 -  PR20408488 15те 
Jun-20 10000000 10000000 100000000 - Рв 20406423 11 juni 
E 100000000 100000000 1,00000000 - Рв 20408987 16 juli 
Аи 20 100000000 100000000 —— 100000000 II РЕ 20407508 25 aug. 
Sep-20 100000000 = 

Oct-20 100000000 - 

Noy-20 100000000 - 


100000000 


8,200,000.00 8,200,000.00 





B/2020 12,200,000.00 








GOBIERNO A CUMPLI CU TUR PAGO NA AZV 
3 DI SEPTEMBER 2020 











Month via DIMP Transfer Balans betaaldatum 

balans per DEC.31.19 4,010,202.25 

Jan-20 20,171,391.78 20,010,202.25 4,171,391.78 13, 30, 31 januari 
Feb-20 18,043,075.23 16,000,000.00 6,214,467.01 5, 14, 20, 25 februari 
Mar-20 16,576,957.99 16,000,000.00 6.791,425.00 12, 20, 26 maart 
Apr-20 10,646,273.57 14,214,467.01 3,223,231.56 2, 15, 20, 28 april 
May-20 7,259,604.96 9,223,231.56 1,259,604.96 7, 14, 20,27 mei 
Jun-20 9,446,978.72 9,259,604.96 1,446,978.72 3,10, 16, 19, 24 juni 
Jul-20 9,550,528.13 9,446,978.72 1,550,528.13 2, 8, 16, 20, 21 juli 
Aug20 — 550,000.00 1130052813 E 8,12,21,26, 27 augustus 
Sep-20 È B 

Oct-20 - - 

Nov-20 - - 

Dec-20 - - 


101,244,810.38 105,255,012.63 

Departamento di Asuntonan Economico, Comercio y Industria 
y su unidad Exprodesk ta invita nos profesionalnan di e sector 
di Tecnologia y Servicio Profesional pa participa na e Proyecto 
di Industria Cultural y Creativo “Tech & Services without 
Borders 2020". E projecto aki lo cuminsa dia 14 di september 
2020, 9:30- 11:00 am via Zoom y ta completamente gratis. E 
proyecto aki lo tuma lugar den 4 stap y lo ta un oportunidad 
unico na unda e profesionalnan di e sector di Tecnologia y 
Servicio Profesional cu participa, lo tin e oportunidad pa haya 
“export coaching' gratis di sra. Lay Hing de Kort Yee y sr. Frits 
Israel, kendenan ta experto den areanan aki. Pa por participa 
na e proyecto aki, e profesionalnan di e sector di Tecnologia y 
Servicio Profesional lo mester participa den e prome Webinar 


IE EO 77 
Bi ui [gj jus; 


277 A 


Y LUI 
ORDERS 2020 





y lo haya e oportunidad pa participa na full e proyecto cu tin 
un valor di mas cu Afl. 8000,- completamente gratis! Mester 
registra pa por participa na: s.meijer@deaci.aw 


Exprodesk a crea y desaroya e projecto aki cu e meta pa ekipa 
nos profesionalnan di e Industia Creativo cu e conocemento 
necesario di e ultimo tendencianan clave pa asina nan por 
exporta nan producto(nan) y/of servicio(nan) hasiendo di nan 
talento y creatividad un negoshi exitoso. Door di esaki e den e 
prome Webinar lo trata e siguiente topiconan: 

* Kiko ta exportacion y dicon considera exportacion; 

-E interes di e consumidor; 

-Disposicion di bo negoshi/organización. 

* Caracteristicanan cu ta condusi na e exito di exportacion; 

* E diferencia entre exportacion di productonan y servicionan; 
* Con mi ta prepara mi mes pa exporta y con mi ta promociona 
mi mes? 

* E formanan pa internacionalisa bo online store pa marketing 
digital; 

* Nos por exporta nos talento/conocimiento? 

* Unda e oportunidadnan ta? 

*Con pa mi paketa mi producto y/of servicionan pa exportacion? 


Pa mas informacion over di e projecto “Tech & Services without 


Borders 2020", con pa participa of con pa registra, por tuma 
contacto cu sra. Sharon Meijer via: s.meijer@deaci.aw 


A 


TECH 8 SERVICES WITHOUT. BORDERS 2029 
| Opportunity foral ProfeSSiónals. fremithe Tech 8 Profession dt, 
epyices Industry to Exporgand to receive Export SAS 


тее TORS:'MI 

\ AND MR. FRITS ISRAEL 

DATE: SEPTEMBERA4, 2020 

TIME:/9.30- 11.00 AM 

PARTICIPATION: FREE ZOOM WEBIN, 

REGISTER: SIMEIJER@DEACI,AW 
DAAA 


E -— 


Rijksdienst voor Ondernemend 
Nederland 

Minister Xiomara Maduro ta informa: 


DEN AUGUSTUS 1493 COMPANIA A HAYA 
SOSTEN FINANCIERO DEN FORMA DI 
SUBISIDIO DI SALARIO 


Te cu awor a brinda 152.4 miyon na yudansa 

GOBIERNO DI ARUBA 








Pa comercio y trahadornan por surpasa e crisis economico 
cu COVID19 ta trece cune, Gobierno di Aruba a bin ta 
ofrece yudansa den forma di Subsidio di Salario. Desde mei 
companianan cu ta bin na remarca pa e yudansa aki ta wordo 
notifica door di SVB y ta haya un plazo di tempo den cual mester 





aplica pa e yudansa aki pa asina por cubri un maximo di 60% 
di e salario di trahador. E meta di e yudansa financiero aki ta 
pa durante e crisis di COVID19 por conserva cupo di trabou na 
beneficio di Aruba su economia. Den luna di augustus 2020, 
un total di 1493 compania a haya Subsidio di Salario pa por 
cumpli cu e salario di 20434 trahador. E suma concerni ta 32.9 
miyon florin. 


TE CU AWOR A BRINDA 152.4 MYON NA YUDANSA DEN 
FORMA DI SUBSIDIO DI SALARIO 

Nameitabata e promer biaha cu Gobierno a brinda yudansa den 
forma di Subsidio di Salario. Na e momento ey 1661 compania 
a haya yudansa pa paga salario di 25714 trahador pa e suma 
di 44.4 miyon. Na juni a yuda 1634 compania y 22387 trahador 
pa e suma di 40.1 miyon. Na juli ta 1470 compania cu 21335 
trahador pa e suma di 35 miyon. Y awor na augustus te ainda 
1493 compania a wordo yuda cu pago pa 20434 trahador pa 
e suma di 32.9 miyon. Pues te cu awor Gobierno a brinda 
152.4 miyon na yudansa financiero pa comercio den forma di 
Subsidio di Salario. 


A 


SUBSIDIO DI SALARIO 
LUNA DI MEI TE CU LUNA DI AUGUSTUS 2020 


LUNA 
mei 
juni 
juli 

augustus 


1661 
1634 
1470 
1493 


COMPANIA ТВАНАРО 


SUMA 
44.4 miyon florin 
40.1 miyon florin 
35.0 miyon florin 
32.9 miyon florin 


25714 
22387 
21335 
20434 


SUMA TOTAL : 152.4 miyon florin 

GOBIERNO DI ARL 


Minister DANGUI ODUBE 


MINISTER di Turismo, Salud y Deporte 

Minister Dangui Oduber: 


NOS TA CUMPLI, ARUBIG TA BIRA 
UN REALIDAD 


Informacion di minister Oduber duna na Parlamento di 
Aruba riba preguntanan y preocupacionan 


E Ordenanza Nacional profesionnan den cuido di salud, esta 
e Landsverordening beroepen in de gezondheidszorg of e 
asina yama ‘AruBIG’ (AB 2014 no. 73) y tambe e Ordenanza 
Nacional calidad den cuido di salud, esta e Landsverordening 
kwaliteit in de gezondheidszorg (AB 2014 no. 74) ta leynan cu 
ta traha como un solo sistema pa asina garantisa e calidad di 
cuido di tanto profesionalnan como e instancianan den ramo 
di cuido. E AruBIG ta un ley macro (‘een raamwet') cual su 
implementacion mester tuma lugar den fase y a cuminsa caba 
riba 15 di augustus 2017 (AB 2017 no. 54). Cu e Decreto 
Nacional aki e articulo 44 di AruBIG tambe a keda anula. 
Esaki hustamente tawata e articulo cu mester a percura pa 
un transicion y alternativanan mientras cu e Kwaliteitsinstituut 
no a wordo institui ainda. Cu e anulacion di e articulo aki 
gobierno a keda para bou di un preshon enorme pa institui e 
Kwaliteitsinstituut aki mas pronto cu ta posibel. 


Legalmente e Kwaliteitsinstituut a wordo crea caba segun 
articulo 14 di e Ordenanza Nacional calidad den cuido di salud 
(Landsverordening kwaliteit in de gezondheidszorg). 


E articulo 7 inciso 2 punto a di e AruBIG a keda elabora den 
e Landsbesluit AB 2017 no. 54 den cual e registro a wordo 
reconoci. Segun e Decreto aki ta trata e registro Hulandes BIG y 
tambe e sistema CanMeds. E ultimo aki sinembargo ta un eror, 
pasobra e sistema CanMeds no ta un registro. E Landsbesluit 
a wordo implementa sin cu e infrastructura pa e registro a 
wordo estableci. Pa e motibo ey e Landsbesluit aki a crea un 
cas bashi. Mas ainda pasobra 40% di e specialistanan e ora 
no ta autorisa conforme e articulo aki y pesey semper mester 
sigui e excepcion pa medio di un permiso ('een ministeriéle 
beschikking pa wordo permiti pa traha, mientras tanto cu e 
unico alternativa pa e fase transitorio di articulo 44 de e AruBIG 
a wordo anula. 








Den poco palabra mester a: 
a. Elabora riba e investigacion y apunta e organonan 


di acreditacion y tambe е exigencianan di estudio 
('opleidingseisen y pa medio di esaki hustamente stimula e 
specialismonan mas deseabel for di nos region; y 

b. Duna un estimulo na por sigui specialisa y e regreso di nos 
yiunan di tera cu a bai studia den region y a specialisa. 

E Ministerio di Turismo, Salud y Deporte a drenta na afia 2018 
den dialogo cu e sector di cuido pa asina cuminsa traha ariba 
organonan di acreditation cu lo wordo apunta, mnetienendo 
e calidad di cuido como punto di salida. Despues di casi un 
afa caminda diferente reunionnan a ser teni cu diferente 
profesionalnan den cuido. For di inicio como Minister mi a 
pone bon cla cu nos lo bay sondia mas posibilidad pa bini cu 
specialistanan pa amplia nos cuido aki na Aruba y mas aun cu 
e meta pa stimula nos yuinan di tera pa regresa nan pais cu 
un specialismo y duna oportunidad pa specialisa den region. 
Ultimo reunion a ser teni na februari 2019, na cual mi ta referi 
na e notulen. Ademas a cuminsa cu e investigacion acerca 
di e calidad y exigencianan di estudio di e universidadnan 
den region. Finalmente a cuminsa cu e preparacionnan pa e 
independisacion di e Kwaliteitsinstituut. 

Continuacion Nos ta Cumpli, AruBig ta Біга.... 

Eta bisa loke ta 
bai haci y haci 
lokeeta bisa: 





E Landsbesluit aki hunto cu e implementacion di e 
Kwaliteitsinstituut como un seccion independiente tawata 
e prome pasonan den e sistema aki cual ta mustra como lo 
Siguiente: 


i. E organonan di accreditacion ta test e calidad di estudio 
y e curiculom. E organonan di accreditacion cu a wordo 
selecta ta conforme e tratado MULTRA y ta situa den e 
paisnan cual ta conoci cu e Yiunan di tera a bai studia y goza 
di nan specialisacion. E tratado MULTRA ta percura pa e 
reconocimento internacional di diploma. Manera ta conoci den 
cuido di salud tin e tendencia pa globalisacion, particularmente 
pa motibo di e escaces. Mester remarca cu e Landsbesluit ta 
percura pa specialismonan. Mester por papia di e autorisacion 
completo di e profesional (bevoegdheid in volle omvang van 
de zorgprofessional). E preocupacion expresa cu pesey ta 
dokternan general aki por establece nan mes como dokternan di 
cas ta pues un ekibocacion. Un dokter di cas ta un specialismo 
y e dokternan general cu a studia na Latino America —e medico 
cirujano- mester specialisa como dokter di cas prome cu e por 
cuminsa traha como tal. 

ii E implementacion di e Kwaliteitsinstituut. Manera 
indica a cuminsa cu concipia e Ordenanza di apoderacion 
(machtigignsverordening) y elabora un plan di organisacion 
pa e Kwaliteitsinstituut cu propio personalidad legal. A base 
di e conseho di DWJZ a implementa e instituto aki caba riba 
15 di juli 2020 den anticipacion di e Ordenanza aki como 
commissionario encarga pa logra esaki y tambe como seccion 
independiente di DVG. Pesey porfin portraha riba un ehecucion 
corecto di articulo 7 AruBIG. E Kwaliteitsinstituut por conecta 
cu e standaardnan existente y lo por formalisa y garantisa e 
normanan pa e asina yama ‘herregistratie’. Di e manera aki 
por evita cu den practica e tin ‘scheefgroei’. 


iii. E Landsbesluit tocante e exigencianan di estudio (de 





opleidingseisen) cual actualmente tambe ta referi na e 
universidadnan den cual e contenido di e estudio pa loke ta e 
competencianan y pesey e exigencianan di capacidad mester 
ta comparabel cu e sistema Hulandes/CanMeds. Por lo tanto 
ta solamente algun universidadnan a wordo selecta den e 
paisnan di Latino America. 


Pa resumi: e Meta di e Landsbesluit accreditatieorganen ta 
pa soluciona e problematica di e autorisacion pa por traha 
como medico of profesional di cuido y duna nos yiu di tera 
cu ta studia den nettamente e paisnan aki e opportunidad y 
seguridad cu nan por specialisa den region na un universidad 
cu ta wordo reconoci pa un organo di accreditacion nombra 
den e Landsbesluit aki. 


Den practica a mustra te awor: 

* Un gran parti di e mediconan no ta cumpli cu e exigencianan 
poni den ley; 

+ E regla pa duna un permiso (vergunning) pa un “tekort” 
(escaces) a bira un regla na lugar di un excepcion; 

* No tin posibilidad pa reconoce e diferente specialismonan 
adecuadamente; 

* Historicamente Aruba no por depende di Hulanda so pa hafia 
profesionalnan bin traha den cuido (desde afianan 30 te awor); 
* Expertonan ta premira cu entre 2030-2040 lo tin un escaces 
di profesionalnan na Hulanda y pesey Aruba no por keda 
depende di Hulanda solamente; 

* Mundialmente lo ta bai tin escaces door di e 'dubbele 
vergrijzing' segun W.H.O.; 

* Tur aña DVG ta procesa 60-70 vergunning pa medico cu ta 
respresenta un 40% di e cuido y esaki ta solement pa dokter. 
Pa tur profesion den cuido ta mustra e mesun tendencia; 

* E mediconan cu permiso ta traha pa nos pais pero nunca ta 
wordo reconoci pa su labor y calidad di profesionalismo. 

E Landsbesluit ta pone un fin na e practica inhusto y indesea 
aki pa gobierno, pa e profesionalnan y pa tur pashent y e 
pueblo henter. 


E Landsverordening beroepen in de gezondheidszorg (AruBIG) 
lo reconoce e organonan di acreditacion di e diferente paisnan 
ya menciona. Reconoce e estudio di otro paisnan ya caba ta 
un tendencia internacional manera por mira den tratadonan. 

GOBIERNO Di ARUBA 


Si un hende of bo persona ta sinti malo, NO sali for di cas. 
Pero yama 280-0101 pa mas informacion. 


Segun e update di awe por tuma nota си 87 persona Hospital ta informa cu te na e momento aki tin 28 


mas a recupera, tin 70 caso nobo di Covid-19 di persona interna den hospital di cual 9 ta den ICU y 
cual tur ta residente, total di activonan awo ta 1208, 19 ta isola riba piso general. 

total di testnan haci ta 340, fayecido ta aumenta 

na 14 cu fayecimento di un persona di mas cu 80 

ana. Gobierno di Aruba ta manda condolencia pa e 

famia. 


UPDATE COVID-19 


CORONAVIRUS 
DIALUNA 7-9-2020 
















CASONAN CORONA VIRUS ARUBA Sar 
ÎÎ этот NO RESIDENTE 

2482 2445 37 

NEGATIVO 21069 - - 
ШОО 0022: 1212 11 
RECUPERA 1244 1218 26 
23551 E - 

10826 - - 


15 15 0 

Departamento di Salud Publico: 


SITUACION NA KIA TA COMPLETO BAO DI 
CONTROL. CASONAN POSITIVO A SOSODE 


PAFOR DI E INSTITUTO 


Director di KIA y e team di maneho ta desea di informa 
comunidad di Aruba cu berdad tin dos trahador di KIA cu a test 
positivo pa Covid-19 pero cu e situacion ta totalmente bao di 
control. Ta asina cu durante di e siman cu a pasa, dos trahador 
ma momento cu nan tabata pafor di KIA, pues no ta trabao a 
sinti sintoma. 


Na e momento ey nan a tuma tur e pasonan necesario manera 
palabra esta di keda kas y yama nan dr. di cas pa haci test. 
Tambe nan a informa gerencia di KIA inmediatamente kiko 
tabata pasando. 


Internamente hefe di cuido Dr. Aron Verschuur a tuma contacto 
cu DVG y bao di nan guia a realisa "Contact Tracing" pa asina 
investiga y identifica posibel contactonan cu e trahadornan aki 
por tabatin cu otro trahador of preso den KIA. 


Ta bon pa menciona cu Staff di cuido di KIA for di luna di maart, 
na momento cu Covid-19 a ser detecta na Aruba, a haya tur 
informacion y training necesario pa nan ta hopi bon prepara pa 
na momento cu un caso positivo presenta. Pesey trahadornan 
ya tabata usando tapaboca y tur esnan cu ta bishita KIA, sea 
pa servicio of bishita preso, tabata cumpli cu e reglanan di 
DVG di higiena y prevencion, incluyendo bisti tapaboca. 









Despues cu e dos casonan a bira conoci a duna presonan 
tambe tapaboca pa uza como extra medida di prevencion. 
Niun di e dos casonan no tin relacion cu otro y ademas; e 
origen di contacto tampoco a sosode den KIA. 


Famianan di detenidonan y comunidad en general por ta 
trankil cu e situacion den KIA ta bao di control y tur medida 
di prevencion ta vigente 24/7. "No por descarta cu casonan 
positivo por surgi, sinembargo KIA su personal ta hopi bon 
prepara", tabata palabranan di e director Sr. Gino Winklaar. 





COMISION DI CRISIS COVID-19 DI GOBIERNO 


Relaciona cu e criticanan cu a sali den medionan di 
comunicacion contra di Kustwacht, Comision di Crisis COVID 
-19 di Gobierno ta emiti e siguiente declaracion. 


Desde inicio di e crisis di Covid -19, e Comision y Ministerio 
Publico a informa den conferencianan di prensa cu a tuma 
medidanan estricto pa controla y reduci riesgo na frontera cu 
Covid-19 por drenta Aruba y afecta salud di nos comunidad. 
Entre e diferente medidanan cu a ser tuma ta e articulo 6.1 
di e Ministeriele Regeling cu ta encera cu fronteranan a ser 
cera y controlnan a ser estableci pa evita cu hendenan di afor 
por tin contacto cu hendenan local sin cu tin testnan ta ser 
haci promer y cu ta prohibi pa riba lamar por crusa frontera y 
intercambia di mercancia, sea ta pisca of cualkier otro tipo di 
mercancia. 


Siman pasa y e siman aki Kustwacht a constata cu asina mes, 
ignorando advertencia y violando ley tin hendenan cu a cruza 
frontera riba lamar y topa cu hende di otro pais y intercambia 
mercancia, den e casonan aki tawata pisca. 

Na momento cu casonan asina wordo detecta Kustwacht ta 


actua. 


Aruba mescos cu otro paisnan rond mundo ta den un estado 
di crisis pa cu e pandemia mundial di Covid-19 y autoridadnan 
tin cu actua pa proteha nan comunidad. E mercancia cu ser 
confisca no por wordo reparti tampoco pasobra cu no sa ki 
riesgo e ta representa pa comunidad su salud. 


Un biaha mas un apelacion ta ser haci pa evita di participa 


den e actonan contra ley aki ya cu autoridadnan lo actua pa 
proteha comunidad di Aruba. 


GOBIERNO DI ARUBA 

MINISTER ANDIN BIKKER 


MINISTER di Husticia, Seguridad y Migracion 


Minister Andin Bikker: 


Despues di basta luna di deliberacion pa deporta varios Venezolano ilegal, awe ta sali un avion cu 
100 persona. Di e personanan sin status legal tambe a bay un grupo cu voluntariamente a inscribi 
nan mes pa nan regresa nan pais. 



































Eddy Paris: 
ARUBA TA JOIN UN PANEL DI HURADONAN 
EXPERTO PA E 2020 TECH4ISLANDS AWARDS 


Na principio di e afia aki OCTA (Association of Overseas 
Countries and Territories of the European Union) a presenta 
na Comision Europeo un estudio extenso titula; “Progress of 
OCTs on Their Transition to Sustainable Energy”. 

E estudio profesional aki a wordo subsidia pa Union Europeo 
y ta di hopi importancia pa tur e 25 paisnan miembro di OCTA 
enbista tambe cu e topico aki di energia renovable ta halto 
ariba e agenda di e European Green Deal; “making Europe 
climate neutral by 2050". 


E raport aki di maart 2020 ta confirma cu e “state of play” di 
Aruba pa loke ta trata e proceso di transicion di fossil fuels pa 
energia renovable ta bow di 20%, compara cu por ehempel 
Boneiro cu ta na 40% y ta wordo considera un “renewable 
energy champion”. 


Cu e posicion aki di hurado pa evalua e ideanan inovativo di 
e islanan di mas di 35 pais rond mundo, Aruba ta expande su 
networking y adkiri mas expertisio over di posibel solucionnan 
sostenible pa por avansa na un manera “cost effecfive”, 
cu eventual ayudo financiero y subsidio di EU, e proceso 
fundamental di transicion pa un economia mas resiliente. 








Techélisiands — LaTribu La French Tech  Tochdislands Nos 
Awards Tecbdlsiands Polynésie Summit Actualités 





Korelya Capita SPREP (Secretariat of th il National du Numérique Comité [xécuti! de ГОС 
erne (Overseas Countrios a 

WATER- EN ENERGIEBEDRIJF (W.E.B.): 





Pa medio di e comunicado aki WEB Aruba ta desea di duna algun 
aclaracion relaciona cu publicacionnan haci recientemente via 
medionan di noticia local digital, na unda ta pidi atencion pa 
desconexion di awa di bebe debi na cuentanan di awa caduca. 
Ta urgi clientenan cu tin cuentanan di awa caduca, pa cera un 
areglo di pago cu WEB, pa evita cu ta desconecta meter di 
awa. E hecho cu awa di bebe ta un prome necesidad di bida y 
un derecho humano, sinembargo no ta nifica cu awa di bebe 
lo mester ta gratis y/of cu awa no por wordo desconecta, si un 
cliente no paga. 


PRIORIDAD 

Como compania di produccion y distribucion di awa, WEB tin 
empatia pa tur cliente cu no tin awa durante e situacion dificil 
aki. Sinembargo den e situacion di crisis aki ta importante pa 
cada cliente evalua bon kico ta e prome necesidadnan di bida 
y pone prioridad na cumpli cu e gastonan relaciona. 


Como compania vital, WEB mester por keda garantisa awa y 
coriente continuo y di calidad. Si e entradanan no drenta, esaki 
lo por trece WEB den dificultad pa maneha su operacion y pa 
suministra e calidad di awa necesario pa salud publico. 


Рае motibo ey, despues di un periodo di 4 luna di no desconecta, 
di facilita y suavisa e condicionnan pa areglo di pago y di 
no cobra boet riba cuentanan caduca, WEB a bay over na 
desconecta meternan di awa di clientenan cu tin cuentanan di 
pago caduca, cu no a cera areglo di pago. 





DANO NA PROPIEDAD 

Si WEB desconecta meter di awa di un cliente debi na 
cuentanan di awa caduca, ta desconecta su meter di awa door 
di cera e 'valve' (cranchi) na e meter y pone un pin cu ta lock 
e meter di awa. Segun WEB su condicionnan di suministro di 
awa di bebe na Aruba, e asina yama "leveringsvoorwaarden', 
ta estrictamente prohibi pa kibra e pin cu ta gelock riba e meter. 
Si un cliente haci esaki ta considera e acto aki como dafio na 
propiedad di WEB y hortamento di awa. Consecuentemente e 
cliente aki ta haya un boet di 500,- florin of mas, pa cual e no 
por ricibi un areglo di pago. Pa e motibo ey ta urgi clientenan 
pa no kibra e pin y no haci dafio na e meter di awa. 


AWA DI BEBE UN DERECHO HUMANO 

Punto di salida ta cu awa di bebe ta un prome necesidad di bida. 
Tacorecto cu awa di bebe tambe ta wordo mira como un derecho 
humano. Esaki por deduci for di tratadonan internacional entre 
otro relaciona cu derechonan economico, social y cultural, y 
tambe algun resolucion di Nacionnan Uni. Un ke otro ta nifica 
cu gobiernonan mester percura pa tur hende tin acceso na 
awa di bebe limpi y na un tarifa rasonabel; na Aruba esaki ta 
resulta den e hecho cu compania di gobierno, WEB Aruba, ta 
cobra e prome meternan kubico segun un tarifa reduci. E ta 
nifica tambe cu WEB mas tanto posibel mester purba pa no 
desconecta awa. Esaki ta haci door di periodicamente corda 
cliente riba su ultimo fecha di pago y pa paga na tempo. E 
hecho cu awa di bebe ta un prome necesidad di bida y un 
derecho humano sinembargo no ta nifica cu awa di bebe lo 
mester ta gratis y/of cu awa no por wordo desconecta, si un 
cliente no paga. 

MINISTERIO DI TURISMO, 
SALUBRIDAD PUBLICO 
y DEPORTE 


Recomendacionnan 
ora di bishita un 
establecimento publico 


Uza bo tapa boca 


Desinfecta mannan 
ora di drenta y sali 


Sigui/respeta e 
flechanan ariba vloer 


Mantene distancia 
minimo di 1.5mt 


Evita di mishi cu 
tur cos 











Dialuna 7 September 2020 





\ 
\ GES DI ARUBA 


E^ 


МАМ y 


MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 








Gabinete Wever-Croes 


